Den omtalte anpart i landsbyens rettigheder og pligter tilkom normalt kun gårdmændene eller ''granderne'' uanset, om de var ejere eller [[fæster]]e, ligesom de var de eneste, der kunne træffe lovlige beslutninger, når de var forsamlede til grande- eller bystævne under oldermandens ledelse. Uden for fællesskabet men underkastet dettes beslutninger stod de jordløse landsbyboere: [[husmand|husmænd]], [[inderste]]r, tjenestefolk, [[aftægt]]sfolk, fattige, børn og unge samt alle kvinder med undtagelse af enker, der havde overtaget fæstet på gården efter manden.<ref>Det danske landbrugs historie II (1988), s. 29</ref>
Erhvervsliv Jordbrug